Diari Oficial de la Generalitat Valenciana


Sumari del DOGV 8912, del 24-09-2020 (2020/7678)

RESOLUCIÓ de 18 de setembre de 2020, de la Direcció General de Formació Professional i Ensenyaments de Règim Especial, per la qual es normalitza la documentació corresponent a la gestió administrativa dels ensenyaments professionals d'arts plàstiques i disseny en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8912

Data del DOGV
:   24-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7678


Data del document
:   18-09-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de setembre de 2020, de la Direcció General de Formació Professional i Ensenyaments de Règim Especial, per la qual es normalitza la documentació corresponent a la gestió administrativa dels ensenyaments professionals d'arts plàstiques i disseny en l'àmbit de la Comunitat Valenciana. [2020/7678]  
La Llei orgànica 2/2006, de 3 de maig, d'educació, recull en el capítol VI l'organització dels ensenyaments professionals d'arts plàstiques i disseny en cicles de grau mitjà i superior de formació específica, la finalitat de la qual és proporcionar a l'alumnat una formació artística de qualitat i garantir la qualificació dels futurs professionals de les arts plàstiques i el disseny.  
El Reial decret 596/2007, de 4 de maig, pel qual s'estableix l'ordenació general dels ensenyaments professionals d'Arts Plàstiques i Disseny, determina en els capítols V i VI els requisits bàsics d'accés i admissió per a aquests ensenyaments així com els criteris d'avaluació, promoció i mobilitat de l'alumnat, i reserva a les administracions educatives el desenvolupament d'aquells aspectes propis del seu àmbit competencial.  
Conforme a la Llei orgànica 2/2006, de 3 de maig, i després de la publicació dels diferents títols de Tècnic i Tècnic Superior d'Arts Plàstiques i Disseny, és procedent normalitzar els documents bàsics d'avaluació i mobilitat dels ensenyaments professionals d'Arts Plàstiques i Disseny en l'àmbit competencial de la Comunitat Valenciana.  
El Decret 51/2011, de 13 de maig, del Consell, sobre el sistema de comunicació de dades a la conselleria competent en matèria d'educació, a través del sistema d'informació ÍTACA, dels centres docents que imparteixen ensenyaments reglats no universitaris, regula la gestió i la comunicació de les dades i dels documents necessaris per a l'adequat funcionament del sistema educatiu de la Comunitat Valenciana.  
  
El Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en l'article 86, atorga a la Direcció General de Formació Professional i Ensenyaments de Règim Especial la facultat d'exercir les funcions establides en l'article 70 de la Llei 5/1983, de 30 de desembre, del Consell, i les previstes en l'ordenament jurídic, en matèria de formació professional en tots els seus àmbits, així com els ensenyaments de règim especial, a excepció dels ensenyaments artístics superiors.  
  
Per aquesta resolució es publica i normalitza la documentació per a la gestió administrativa dels ensenyaments professionals d'arts plàstiques i disseny de règim especial a la Comunitat Valenciana.  
En virtut del que s'ha exposat i fent ús de les atribucions conferides per l'article per l'article 70 de la Llei del Consell 5/1983, de 30 de desembre, del Consell, i del Decret 105/2019, de 5 de juliol, del Consell, i altra legislació general i de pertinent aplicació, resolc:  
  
Primer  
Publicar la documentació necessària per a la gestió administrativa dels ensenyaments professionals d'arts plàstiques i disseny de règim especial a la Comunitat Valenciana que s'assenyala a continuació:  
Annex I. Certificació acadèmica oficial. Estudis incomplets.  
Annex II. Certificació acadèmica oficial. Estudis complets.  
Annex III. Expedient acadèmic.  
Annex IV. Informe d'avaluació individualitzat.  
Annex V. Sol·licitud de convalidació presentada pel centre.  
Annex VI. Sol·licitud de renúncia presentada pel centre.  
Annex VII. Acta d'accés de l'alumnat a la Formació en Centres de Treball (FCT) per a cicles grau mitjà LOE.  
Annex VIII. Acta de qualificacions de l'avaluació/convocatòria per a cicles grau mitjà LOE.  
Annex IX. Acta final per a cicles grau mitjà LOE.  
Annex X. Acta d'FCT per a cicles grau mitjà LOE.  
Annex XI. Acta Obra Final per a cicles grau mitjà LOE.  
Annex XII. Acta de qualificacions de l'avaluació/convocatòria per a cicles grau mitjà LOGSE.  
Annex XIII. Acta final per a cicles grau mitjà LOGSE.  
Annex XIV. Acta d'FCT per a cicles grau mitjà LOGSE.  
Annex XV. Acta Obra Final per a cicles grau mitjà LOGSE.  
Annex XVI. Acta d'accés de l'alumnat a la Formació en Centres de Treball (FCT) per a cicles grau superior LOE.  
Annex XVII. Acta de qualificacions de l'avaluació/convocatòria per a cicles grau superior LOE.  
Annex XVIII. Acta final per a cicles grau superior LOE.  
Annex XIX. Acta d'FCT per a cicles grau superior LOE.  
Annex XX. Acta Projecte Integrat per a cicles grau superior LOE.  
  
Annex XXI. Acta d'accés de l'alumnat a la Formació en Centres de Treball (FCT) per a cicles grau superior LOGSE.  
Annex XXII. Acta de qualificacions de l'avaluació/convocatòria per a cicles grau superior LOGSE.  
Annex XXIII. Acta final per a cicles grau superior LOGSE.  
Annex XXIV. Acta d'FCT per a cicles grau superior LOGSE.  
Annex XV. Acta Projecte Integrat per a cicles grau superior LOGSE.  
  
  
Segon. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, les persones interessades podran interposar un recurs d'alçada davant del conseller d'Educació, Cultura i Esport en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 de setembre de 2020.- El director general de Formació Professional i Ensenyaments de Règim Especial: Manuel Gomicia Giménez.